b'\n_START_ARTICLE_\nDu\xc5\xa1ikov monoksid\n_START_SECTION_\nUkrepi za prvo pomo\xc4\x8d\n_START_PARAGRAPH_\nStrupen pri vdihavanju. Mo\xc5\xbeni simptomi so mo\xc4\x8dan dra\xc5\xbee\xc4\x8d ka\xc5\xa1elj in te\xc5\xbeko dihanje (sopenje), glavobol, slabost, vrtoglavica in ob dalj\xc5\xa1i izpostavljenosti tudi nezavest. \xc5\xbdrtev je ob uporabi dihalnega aparata, ki je neodvisen od obto\xc4\x8dnega zraka, potrebno prenesti na sve\xc5\xbe zrak. Po\xc5\xa1kodovanca toplo zavijte, odredite mirovanje in takoj pokli\xc4\x8dite zdravnika. Pri zastoju v dihanju damo umetno dihanje._NEWLINE_Lahko povzro\xc4\x8di razjede na ko\xc5\xbei in ro\xc5\xbeenici (z za\xc4\x8dasno motenim vidom). O\xc4\x8di nemudoma 15 minut spirajte z vodo. Omo\xc4\x8deno obleko odstranite. Omo\xc4\x8dene dele telesa najmanj 15 minut spirajte z vodo.\n_START_SECTION_\nUkrepi ob po\xc5\xbearu\n_START_PARAGRAPH_\nDu\xc5\xa1ikov monoksid pospe\xc5\xa1uje gorenje. U\xc4\x8dinkovanje po\xc5\xbeara lahko povzro\xc4\x8di razpo\xc4\x8denje oz. eksplodiranje posode. Za ga\xc5\xa1enje je mo\xc5\xbeno uporabiti vsa znana sredstva. Takoj, ko je mogo\xc4\x8de, je potrebno ustaviti dotok plina in hladiti jeklenke z vodo._NEWLINE_Pri ga\xc5\xa1enju morajo gasilci uporabljati posebno za\xc5\xa1\xc4\x8ditno opremo. V zaprtih prostorih je obvezna uporaba izolirnega dihalnega aparata, ki je neodvisen od okoli\xc5\xa1kega zraka.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nUporabljajte le opremo, ki je primerna za ta produkt ter za predvideni tlak in temperaturo. V primeru dvoma se posvetujte z dobaviteljem plina. Prepre\xc4\x8dite povratno odtekanje v posodo za plin. Prepre\xc4\x8dite vdor vode v posodo za plin. Pred dovajanjem plina opremo brezzra\xc4\x8dno sperite. Upo\xc5\xa1tevajte navodila dobavitelja plina za delo._NEWLINE_Pri skladi\xc5\xa1\xc4\x8denju upo\xc5\xa1tevajte Tehni\xc4\x8dne predpise za tla\xc4\x8dne pline (TRG) 280 t\xc4\x8d. 5., jeklenke zavarujte pred prevrnitvijo. Posode s plinom skladi\xc5\xa1\xc4\x8dite pri manj kot 50 \xc2\xb0C na dobro prezra\xc4\x8devanem prostoru. Pri skladi\xc5\xa1\xc4\x8denju naj ne bo v bli\xc5\xbeini oksidirajo\xc4\x8dih plinov in drugih snovi, ki pospe\xc5\xa1ujejo gorenje.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nSestavine z mejnimi vrednostmi, ki se nana\xc5\xa1ajo na delovno mesto in ki jih je potrebno nadzorovati:_NEWLINE_MDK-vrednost za NO: 25 ppm_NEWLINE_Imejte pripravljeno ustrezno kemijsko za\xc5\xa1\xc4\x8ditno obleko za nujne primere. Za nujni primer imejte pripravljen izolirni dihalni aparat, ki je neodvisen od obto\xc4\x8dnega zraka. Ko imate opravka s produktom, ne kadite. Zagotovite ustrezno prezra\xc4\x8devanje. Pri rokovanju s plinskimi jeklenkami uporabljajte ustrezne za\xc5\xa1\xc4\x8ditne \xc4\x8devlje in za\xc5\xa1\xc4\x8ditne rokavice.\n_START_SECTION_\nFizikalne in kemijske lastnosti\n_START_PARAGRAPH_\nDu\xc5\xa1ikov monoksid je plin brez vonja in barve.\n_START_SECTION_\nObstojnost in reaktivnost\n_START_PARAGRAPH_\nPri sobni temperaturi razpade v du\xc5\xa1ikov dioksid in du\xc5\xa1ik. Na zraku oskidira, pri \xc4\x8demer nastane zelo reaktiven du\xc5\xa1ikov dioksid.\n_START_SECTION_\nToksikolo\xc5\xa1ki podatki\n_START_PARAGRAPH_\nPovzro\xc4\x8da te\xc5\xbeke razjede na ko\xc5\xbei, o\xc4\x8deh in dihalnih organih. Pri dalj\xc5\xa1i izpostavljenosti je mo\xc5\xbena smrt zaradi plju\xc4\x8dnega edema.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nLahko spremeni pH vrednost vodnih ekosistemov.\n_START_SECTION_\nOdstranjevanje\n_START_PARAGRAPH_\nNe pustite iztekati v kanalizacijo, kleti, delovne jame in podobna mesta, na katerih bi lahko postalo kopi\xc4\x8denje plina nevarno. Plin lahko sperete z \xc5\xbeveplasto kislino ali z vodo. Ne sme se ga spu\xc5\xa1\xc4\x8dati v ozra\xc4\x8dje.'